168 oldalas kiadványt jelentetett meg nőnapra a Fiatal Családosok Klubja. A kormányközeli „civil” szervezetet Király Nóra, Újbuda fideszes alpolgármestere vezeti, ő az egyetlen nő, aki írt a könyv vastagságú kiadványba. Rajta kívül főleg fideszes politikusok gondolatait olvashatjuk a Női lélek férfi szemmel című könyvecskében, amit a 444 ismertetett először.

A nőnapi kiadvány annyira leplezetlenül fideszes kampányanyag, hogy nagy többségben fideszes politikusok, államtitkárok, polgármesterek gondolatait olvashatjuk benne.

„90 művész, sportoló, illetve közéleti szereplő nőnapi üzenete olvasható a kiadványban” – mondta a kötetet bemutató Nyitrai Zsolt, kiemelt társadalmi ügyekért felelős miniszterelnöki megbízott, aki azzal támasztotta alá, hogy a kormányoldalon tisztelet övezi a nőket, hogy

a kormányban is van nő,

és az államtitkárok között is vannak nők.

A kormányban egyedül Bártfai-Mager Andrea képviseli a nőket a miniszterek között, rajta kívül rajta kívül 12 miniszter és Orbán Viktor alkotja jelenleg a kormányt: ez azt jelenti, hogy a kormány 7 százaléka nő. A 61 államtitkár közül pedig mindössze 8 nő van, ez 13 százalékot jelent.

Most pedig következzen a 10 legjobb nőnapi üzenet!

Tarlós István: A nő adja a férfi igazi erejét

Palkovics László: A nő a szóda és a víz

Semjén Zsolt: A Szentírás kijelöli a nők sajátos életfeladatait

Varga Mihály: Hálásak vagyunk a láthatatlan munka csodájáért

Deutsch Tamás: A nőnap nem támadás az egyenjogúság ellen

Takács Szabolcs: Köszönjük a nemzeti konzultáció kitöltését

Borbély Lénárd: Nekünk, férfiaknak, nagy szerepünk van a nőiesség megélésében

Latorcai János: Ne hangsúlyozzuk túl az egyenlőséget

Georg Spöttle: A magyar lányok a legszebbek

Szeneczey Balázs: Hálát adok a Jóistennek, hogy férfinak születtem

+1: Nyitrai Zsolt, aki inkább rajzolt

Kiemelt kép: MTI/Sóki Tamás